TASEKLA (SIWEL) — Asefru-agi, « Siwel-iyi-d Tamacahut », yura-t umedyaz-acennay Lwnis At Mengellat , icna-t-id d tizlit di tesfift « Siwel-iyi-d tamacahut » i d-yeffYen deg useggas 1999. D tizlit yettwassnen aṭas sYur ucennay-agi imi acḥal d abrid i tt-yecna yerna aṭas i wumi teejeb nezzeh.
Ihi, deg usefru-agi, amedyaz itterra-d iman-is amzun d axeddam i d-ikecmen tameddit Yer uxxam-is yeeya, yufa-d tameṭṭut-is, yemma-s, neY ah-at d ultma-s, iqqaṛ-as: « Siwel-iyi-d tamacahut », i wakken ad as-tessettu ayen d-yezṛa ass-n ammer ah-at ad innefsusi waṭṭan-is neY ad yesfeḍ lhemm i d-yewwi deg wul-is.
Di tezwara, issutur-as ad as-d-teḥku timucuha yettwassnen deg yidles, abeeda tid yettfakkan akken ilha. D acu kan, alamma d taggara ara yeldi ul-is netta, ad as-d-yini ayen i d-iwala d wayen t-ijerḥen akked teekemt taẓayant i yersen Yef tuyat-is.
Izli amenzu
Ḥku-iyi-d taqsiḍt
Maeni Yur-m kan
Xas ma tesseḥzan
Ad tfakk akken ilha
Ḥku-iyi-d taqsiḍt
N wasmi ussan
Nitni akked wuḍan
Ttaedalen nnuba
Ḥku-d Yef yitran
Amek i d-tteessan
Γef widak yelhan
Yesean nniya
Siwel-iyi-d tamacahut
Wagi d izli amezwaru n tezlit. Dagi i d-yekcem umedyaz s axxam-is, yufa-d tamaṭṭut-is, yemma-s, neY ah-at d ultma-s… issuter-as ad as-d-tessiwel tamacahut. D acu kan, tamacahut-agi, xas tesseḥzan, ibYa-tt ad tfakk akken ilha. Acku mi ara tili tmacahut tesseḥzan, iqwa deg-s unezgum akked yir ineḍruyen, maca mi ara tfakk akken ilha, amdan ad ithedden, ad innefsusi wul-is imi di taggara, ayen ilhan iYleb ayen n dir. Am akken amedyaz dagi, ibYa ad d-yerr ttaṛ seg wayen n dir i d as-iḍṛan.
Syin, issuter-as tamacahut n wasmi ussan akked wuḍan tteedalen nnuba. Wagi d awal Yef yimdanen uYur ass ittuYal d iḍ, neY iḍ yettuYal d ass. Imdanen am wigi, ur la ttidiren ara am nitni am wiyaḍ, lameena ttidiren tudert d taẓayant, tezga tettağğa-d lateṛ deg wallaYen nsen.
Ihi dagi, amzun akken amedyaz ibYa ad yaff daYen aneedal-nni i ttemyeedalen wussan akked wuḍan. Axateṛ ah-at deg wallaY-is xeṛbent-as yakk, rwint yakk temsal, ur iban wass Yef wayeḍ, ur iban useggas Yef wayeḍ, iṛuḥ-as yakk leḥsab n wussan. DYa, ittnadi tura ad d-yaf amek ara yuYal Yer wass-nni i deg kullec illa iteddu akken iwata. Γef wannect-a, mi ara as-d-tales tamacahut-a, ad d-yemmekti xeṛsum amek illa ittidir zikenni , asmi msawan wussan-is d wuḍan is.
Syin d asawen, issuter-as tamacahut Yef yitran amek i d-tteessan Yef yidanen ilhan. Annect-agi d ayen ittwassnen si zik n zik deg yidles aqbayli.Qqaṛen-d d akken mi ara d-ilal llufan, ad d-ilal yid-s yitri deg yigenni ad itteessa fell-as. Ihi yall amdan isea itri i d-yetteessan fell-as, ittwali-t umdan-agi deg yiḍ, iheddeṛ-as tikkwal… Ittdukkul yid-s alamma yemmut.
D acu kan, itri-agi, izmer ad ixsi uqbel ad yemmet umdan-nni. Ixessi mi ara yexdem umdan-nni ayen n dir, neY iteedda Yef yiseY akked lḥeṛma, akked mi ara yekkes nniya seg wul-is. Ihi amdan-nni, ad t-yeğğ yitri-s, ur ittuYal ara ad ieass fell-as.
Qqaṛen-d daYen, mi ara d-yeYli leḥzen neY unezgum Yef umdan, itri-s ad iYab neY ad ittwaYum deg yigenni. Ur d-ittban ara alamma ifukk unezgum-nni. Γef wannect-a, amedyaz dagi, ibYa ad d-yemmekti amek i d-tteessan yitran Yef yimdanen ilhan akked yitri is netta amek i d-itteessa fell-as.
Seg wayagi yakk, ad nzeṛ amek i la yettidir umedyaz-agi, acu n liḥala i deg yella, yir tagnit i deg yettidir. Ussan-is ur nneedalen ara akked wuḍan-is. Yerna mi ara d-yaweḍ yiḍ-is, itri-s ittYab deg yigenni imi ah-at iYli-d fell-as unezgum, neY d netta s yiman-is i yeğğan iseY akked nniya.
Izli wiss sin
Ḥku-iyi-d taqsiḍt
N wid amek akken
Ilemẓi d tlemẓit
Asmi mmiḥmalen
Ḥku-d amek akken
I teḍṛa yid-sen
Anwa aedaw-nni
D-izgan gar-asen
NnuYen feṛqen
Feṛqen mi nnuYen
Mi feṛqen mcedhen
UYalen mlalen
Siwel-iyi-d tamacahut
Ismekta-d umedyaz tayri deg yizli-agi. Ittmesla-y-d Yef tayri i yessemlalen ulawen n yiwen d ilemẓi akked tlemẓit. Am akken zṛan akk medden, amedyaz Lewnis At Mengellat, aṭas i yecna Yef tayri. D yiwen i yefkan azal d ameqqṛan i leḥmala d wayen i txeddem deg umdan akked wayen i d-tettağğa deg wul-is d wallaY-is.
Ah-at tamacahut icban tagi, ad t-tawi mbaeid Yef wayen i la yettidir, ad t-terr Yer temẓi, ad as-d-tesmekti ccbaḥa n tayri, ad t-tessekcem di tergit neY ad as-tessettu daYen aṭṭan i d-yewwi deg wul-is mi akka d-ikcem s axxam.
D tamacahut n sin yilmeẓyen mmiḥmalen, tesdukkel-iten tayri tazedyant armi d asmi d-yezga gar-asen ucengu, issefṛeY tayri Yef wulawen nsen armi i iten-ifṛeq.
Ihi acengu-agi, izree di yall yiwen deg-sen yir tikti Yef wayeḍ. Ihdeṛ-asen akken yall wa ad ijbed iman-is neY ad ikṛeh wayeḍ. DYa, ilemẓi d tlemẓit-agi nnuYen, mYunzan, ur ttemlaein ara. Yall wwa iṭṭef abrid-is acku yall yiwen deg-sen iwwi yir tikti deg uqeṛṛu-s.
Syin akkin segmi tteeddin wussan, imi tayri-nni ur tesfiḍ ara yakk seg wulawen, sin yilmeẓyen-agi mcedhen, ulawen nsen ssuturen-d kan amek ara myuYalen, amek ara d-rren tudert i tayri nsen. Ssaramen yall wa ad yuYal gar yifassen n wayeḍ am akken illa yakan, ad yidir tayri ines akken iwata, ah-at ugar n zikenni, netta(t) d win neY tinn i yeḥemmel.
D annect-agi i yerran tayri nsen tejhed, tṣeḥḥa ugar n wakken tella, acku uYalen ssnen amek ara qablen yir taswayt, ssnen amek ara qablen acengu mi ara d-yezgi gar-asen, ssnen amek ur ttağğan kra n dir ad innal tayri i ten-issemlalen.
D annect-agi i yebYa umedyaz ad t-id-yemmekti, axateṛ, ulac acu yecban ussan n tayri akked ccbaḥa-s. Ul mi ara t-tezdeY tayri, ad yuYal ad iḥemmel tudert, ad ibYu ad yidir, ad ittwali ala ayen ilhan di ddunit. Ay akken tella tegnit, ad ittwali ala ayen ilhan deg-s, ur tettḍilli ara yakk tiṭ-is Yef wayen n dir, ur d-tetteeddi ara yakk deg wallaY-is yir tikti, ad issaram ala ayen ilhan, ad yeččar d tudert…
Issaram ihi umdyaz, s tmacahut-agi, ula d netta ad yeqqel Yer-sen, s ussan-nni n temẓi akked tayri, ad ieiwed ad yidir am yilemẓi akked tlemẓit akked leḥmala i yezdin ulawen nsen.
Izli wiss kṛad
Hku-iyi-d taqsiḍt
N ufṛux di leacc-is
Netta n warraw-is
Eicen di ṭṭejṛa
Mi d-yeYli yiwen
Yettṛaǧu-t wuccen
Baba-s yettḥeyyeṛ
Ur yezmir i kra
Izṛa-t-id lmelk
D izem i t-id-yerra
Iḥureb af mmi-s
YuYal akken illa
Siwel-iyi-d tamacahut
YuYal umdyaz daYen Yer tmacahut nniḍen i d-yekkes seg yidles aqbayli. Tagi d tamacahut n yiwen n wefruY i yettidiren netta akked warraw-is Yef useklu. Syinn, illa wuccen ittYimi dinna kan, ddaw useklu-nni, akken yall mi ara d-yeYli yiwen ugdiḍ, ad t-yečč.
Mi d-yeYli yiwen
Yettṛaǧu-t wuccen
Imi baba-s ur yezmer i kra ad t-ixdem, ittir kan akken di teggdu akked tergagit. Armi d asmi i d-yerza Yer-s lmelk, yerra-t-id d izem i wakken ad iḥudd mmi-s seg wuccen.
Tamacahut am tagi, ur yelli kra icudden neY iweeṛen deg-s. D acu kan, yis-s, issaweḍ umedyaz ad d-yini aṭas n temsal. Abeeda mi ara neereḍ ad nessuqqel iwudam n tmacahut-agi Yer tillawt. Ad nfaq d akken tettili tḥeqqṛanit di tmetti acku tikkwal timetti s yiman-is tettuYal d tiẓgi. D winn izemren ara yeččen, ma d wayeḍ ad iḍeṛṛef.
D annect-agi i yebYa ad t-id issenfali umadyaz. D acu kan, ar taggara, ad nwali d belli lmelk irza-d Yer ufṛux, d netta i t-ieawnen ad d-iḥudd mmi-s. Am akken tidet neY azref, ur ittuweddeṛ ara. Azref, xas yettwarkeḍ, ad yuYal ad d-iban.
DaYen, nezmer ad d-nefhem d akken s tmacahut-a, amedyaz ittnadi aḥuddu. Ittnadi ayen ara t-iqilen si yir teswayin i d-ittilin di tudert-is akked ucengu ara d-ieeccben fell-as.
Am akken tettfakka tmacahut-a akken ilha, am akken d-yusa lmelk ad isellekk tagnit, ibYa ula d netta ad iseu amalal ara t-iḥudden, ibYa ad ieu winn i Yer ara yerr ma yella kra i t-yuYen… Ah-at d tagmat, ah-at d imeddukkal, ah-at d tameṭṭut-agi ukkud yettmeslay mi akka i d-innejmee s axxam.
Yerna daYen, ibYa ad yuYal Yer zikenni asmi ur d-llin ara Yef uqerru-s yiYilifen i yesea tura, asmi i tezdeY talwit deg wul-is, asmi ğğuğğgen wussan-is… D annect-n i yessaram, d annect-n i Yer i yebYa ad yerwel…
Izli wiss ukkuẓ
Taqsiḍt nniḍen
Tinn akken n waYzen
Mi yuker taqcict
D wuqcic yewwi-ten
Mi yewweḍ yeeya
YeYli di tnafa
Kkren-d s tuffra
Armi d as-rewlen
Mi d-yuki waYzen
Yettabae-iten
YeYli di tesraft
D netta i yettwaṭṭfen
Siwel-iyi-d tamacahut
WaYzen, neY awaYezniw d awadem yettwassnen, i yellan si zik n zik di tmucuha n teqbaylit. Kra qqaṛen-d d lweḥc, kra qqaṛen-d daYen d amdan, ittaker igerdan i wakken ad ten-yečč. Yerna, segmi i yetett imdanen i yettzad laẓ-is, ibeqqu daYen ad yečč. Am akken i d-qqaṛen daYen belli segmi akken i yetett aksum n yimdanen i yuYal d aseṭṭaf, aglim-is d aberkan, teqquṛ tasa-s, immut wul-is, issagad…
Ihi di tmacahut-agi, WaYzen yuker taqcict akked uqcic, iwwi-ten Yer tbergent-is i wakken ad ten-yečč. D acu kan mi yewweḍ, iYli-d fell-as ueeğğu, tewwi-t tnafa. Kkren-d yigerdan-nni s tuffra, dYa rewlen. Syinn mi d-yuki uwaYezniw, itabae-iten, dYa yecceḍ, yeYli di tesraft. D netta i yuYalen yettwaṭṭef.
Mi d-yuki waYzen
Yettabae-iten
YeYli di tesraft,
d netta i yettwaṭṭfen
D ayen ibanen, tamacahut am tagi tesea ilYi s wazal-is. Amedyaz, ibYa ad d-yini dagi d akken winn ara yeYzen tasraft i wayeḍ, d netta ara yettwaṭṭfen. Winn ara inadin ad ikellex wayeḍ, d netta ara yettukellxen… Am akken ibYa ad d-yini d akken bu txidas, ur d-igerri ara. Ay akken ibYu yesserwet, ad d-yass wass ad yeYli di txidas-is, ad t-id-qeḍYent tkerkas-is, ad as-rrent taggara-s d taberkant.
Si tama nniḍen, igerdan-nni rewlen. Nniya-nni i sean deg wulawen nsen, d nettat i ten-issukksen, d nettat i ten-iḥudden si lmut. Yedda yid-sen lḥeqq, ur ten-teğği ara teswayt ad xnunsen neY d-teYli fell-asen twaYit.
D acu kan, mi akka i d-yekcem umedyaz s axxam, issuter-d tamacahut-a, ad d-nefhem belli am akken la yettnadi kra n usirem si tudert-a. La yessaram d akken s tidet bu txidas ad yettwaṭṭef, ma d bu nniya ad imnee si twaYit. Acku tamacahut-agi, d tidet tesseḥzan mi ara tt-id-tallseḍ, maca tettfakka akken ilha, yerna tettak-d asirem i winn ara as-islen.
Ah-at d asirem-agi i la yettnadi umedyaz. Ah-at ibYa ad izzuzen ul-is i wakken ad isnefsusi fell-as tiyerrist. IbYa ad yamen seg wul-is, ad yamen s tidet d akken yall yiwen ad as-yuYal uzref ines, yall wa ad d-imlil d lfeel-is, yall wa ad iseu taggara ilmend n wul-is… Ma yelha, ad as-telhu; ma diri-t, ad as-teḥṛes.
Izli wiss semmus
Ḥku-iyi-d taqsiḍt
Aqli usiY-d eyiY
Seg wayen d-zṛiY
Ur t-bniY ara
Taqsiḍt anda llan
Widak i yelhan
Ḥku-iyi-d taqsiḍt
Ara ifakken ilha
Akken ad steefuY
Ḥkud ad ḥluY
Ḥkud ad ttuY
Ayen i xedmeY ass-a
Ad am-d-ḥkuY i xedmeY ass-a
Mi yekfa umedyaz asuter n tmucuha i yebYa, ikemmel ittḥellil di tmeṭṭut-agi ad as-tent-id-tales i wakken ad isteefu seg wayen d-izṛa ass-n. Ah-at iqṛeḥ-it wayen i yewala, ah-at d ayen i Yef ur yebni i as-d-iḍran.
Aqli usiY-d eyiY
Seg wayen d-zṛiY
Ur t-bniY ara
Tikkwal, amdan ur ittili ara Yef lmendad n kra mi ara as-d-iḍru. DYa d annect-n ara yerwin akk allaY-is ladYa ma yella wayen d-iḍran iqeṛṛeḥ neY aṭas i yexdem i wakken ur d-iḍeṛṛu ara. Yerna mazal-it ittnadi di tmucuha-agi widak i yelhan, imdanen at yiseY akked wat nniya; mazal-it issutur taggara ilhan, ittnadi di yall asaru ayen ara as-d-yerren asirem i wul-is.
Yuḍen, yerfa, yettwajreḥ, yennuYna, yemmuYben, yetxeyyeq, ijeeṛ, yerwi lmux-is, yemxudleq yixef-is, yermameg wul-is, tcerreg tasa-s… yuYal la ihebbej yakk, ireggel ur izṛi sani, iteddu alammi d-yufa tameṭṭut-agi i yeḍmee ah-at ad as-d-tessaY cwiṭ n tafat i wakken ad iwali abrid, ad as-tesfeḍ tillas d-yeYlin gar wallen-is… Yef wul-is.
Taggara, yebYa ad yeḥlu seg waṭṭan-is, ad yesgunfu si leetab-is, ad yettu tadyant iḍṛan d wayen yexdem netta.
Akken ad steefuY
Ḥkud ad ḥluY
Ḥkud ad ttuY
Ayen i xedmeY ass-a
Mi ara nwali ayen akka akk i d-yaqqaṛ umedyaz, ad d-nefhem d akken illa wayen yexdem n dir deg wass-is. D ayen n dir mliḥ, d taxazabit i ur ibni ara ad tt-ixdem.
Ar taggara, inced-d umdyaz tameṭṭut-agi i wumi yettmeslay i wakken ad tzeṛ d acu i yexdem. Armi d tura i d-yeldi ul-is, armi d tura i yessaweḍ ibYa ad d-yini ayen i t-iceYben.
Izli wiss ssa
Uqbel ad am-d-ḥkuY
IlaY ad am-iniY
Ad tezṛeḍ amek i lliY
Zeṛ kan d acu-iyi
Ur yelli waYzen
Ur yelli wuccen
NeY lewḥuc iḍen
Ara d-yasen nnig-i
Lewḥuc i yellan
I widen yezṛan
Ar Yur-i i cuban
NeY d nekkini
Ad am-d-ḥkuY i xedmeY ass-a
Newweḍ s anda akken amedyaz ibYa ad d-ildi ul-is i wakken ad nwali ayen yellan deg-s. Si tazwara ibda-d ittḥawat, issutur-d timucuha i as-yehwan, yerna d netta i yettḍebbiṛen amek i yelaq ad ilint. Yall tikkelt d acu i la yettnadi di tmucuha-agi, yall tadyant d acu n uḥulfu neY n yiswi i yebYa ad t-yaweḍ. Annect-nni yakk ihi, ziYen i wakken ad yessedhu iman-is seg wayen i t-yuYen.
D acu kan, uqbel ad d-ifser ul-is, amedyaz ibYa ad d-iqeṛṛi s kra n temsal i t-yeenan, abeeda amek i yega netta, d wakken yella s tidet Yer daxel n yiman-is.
Ur yelli waYzen
Ur yelli wuccen
NeY lewḥuc iḍen
Ara d-yasen nnig-i
Yeqqel ihi dagi Yer tmucuha-nni i Yef i d-yemmeslay, yuYal Yer wuccen-nni akked WaYzen-nni, dYa iqqaṛ-as d akken ur yelli ara kra n lweḥc i yezemren ad d-yekk nnig-s. Amzun dYa, akken bYun weeṛen wuccanen akked yiwaYzniwen, netta iweaṛ ugar nsen. Akken bYun ilin d iweḥciyen, ur yelli winn ara t-id-icbun netta, abeeda mi as-yenna:
Lewḥuc i yellan
I widen yezṛan
Ar Yur-i i cuban
NeY d nekkini
Annect-agi d ayen issefqayen imi ur nezṛi ara d acu i yessawḍen amdyaz ad d-yini awal-agi Yef yiman-is. Ur nezṛi ara d acu i d ssebba n waṭṭan-is.
Amek armi i yekṛeh iman-is yakk annect-a? amke armi ayen i llan ttagaden-t akk yimdanen ur t-iḥsib ara yeweaṛ? D acu-tt n taluft-agi i t-id-isḥerḥren s axxam? D acu i yeččuṛ wul-is alammi i la yeshetrif yakk akkagi?
D wigi i d isteqsiyen i d-igran ad ten-id-yefk umdan mi d-newweḍ Yer dagi. Ihi limmer ad nzeṛ tiririt Yef yisteqsiyen-a, ah-at ad nzeṛ d acu i yerran amedyaz d amehbul.
Izli wiss tam
Ad am-d-ḥkuY ass-a
Mi d iyi-d-ssawlen
Wid i d iyi-iḥekmen
Di ccYel i xeddmeY
Mlan-iyi yiwen
Seg widak keṛhen
Ceyyeen-iyi akken
Yid-s ara d-ceYleY
Mi t-YeḍleY meskin
S snat teṛṣasin
Netta ur d iyi-issin
Nekk ur t-ssineY
Siwel-iyi-d tamacahut
Am akken nuY tannumi, d yizli aneggaru i yezaden akk deg usefru-a, acku dagi i d-tettban tidet akken ma tella. Tikkelt-a, amedyaz ur la yessutur ara timucuha; tikkelt-a, d netta i d-issawlen tamacahut-is, d netta i d-ildin ul-is i wakken ad nzeṛ d acu i t-issaḍnen akkenni yakk si tazwara.
Ihi, ittmeslay-d Yef wass-is, mi d as-d-ssawlen wid t-iḥekmen deg yiYeddim-is. Mlan-as yiwen n urgaz i ten-iḍuṛṛen neY i ten-ieekklen, syinn, ceyyeen-t Yer-s i wakken ad t-ineY.
Mlan-iyi yiwen
Seg widak keṛhen
Ceyyeen-iyi akken
Yid-s ara d-ceYleY
Ad nger tamawt d akken amedyaz inna-d: « Ceyyeen-iyi akken yid ara d-ceYleY ». Amzun s tinn ilhan i iṛuḥ Yer-s, ileeb-tt-id am akken d ixeddim i Yef ara mmeslayen, neY ah-at ad d-msefhamen Yef kra n temsal… D annect-nni i yeğğan argaz-nni ur ibni ara Yef tyita d-yekkan Yer-s, ur yurği ara ad yettwanYa ass-n. S uxatel kan i as-iṛuḥ allammi yejbed fell-as s ubeckiḍ, iYḍel-it meskin s snat teṛṣasin.
Mi t-YeḍleY meskin
S snat teṛṣasin
Netta ur d iyi-issin
Nekk ur t-ssineY
Ar taggara, iqqaṛ-d umedyaz ayen akk iqeṛṛḥen di tedyant-agi, abeeda imi ur myussanen ara. Argaz-nni, ittwanYa sYur yiwen ur t-yessin, ur isei yid-s aYilif; ma d winn t-inYan, ur t-issin ara daYen yerna ur isei ara yakk ayen iYef ara t-ineY. Ittemma inYa-t axateṛ kan snedhen-t-id ad t-ineY. InYa-t war-iswi, inYa-t war-ssebba, inYa-t acku wid t-iḥekkmen keṛhen-t… Snulfan-as-d acengu, netta iṛuḥ ad t-iqabel, ad innaY yid-s, neY ad t-ineY.
D annect-agi ziYen i t-isḥerḥren s axxam, i t-irran la yeshetrif, d annect-agi i yehudden iman-is, d annect-agi i as-ikksen asirem i wul-is…
Tamsirt
Tamsirt i ilaq ad tt-iṭṭef umdan seg usefru-a d tamsirt ẓẓayen aṭas. Imi amedyaz, deg usefru-agi, isqerdec-d yiwet n temsalt yeenan akk talsa, neY imdanen akk n ddunit, maci kan timetti taqbaylit. Deg usefru ines, amedyaz ittmeslay-d Yef lewḥuc, uccanen neY WaYzen…, amek i neqqen, syinn, yuYal Yer umdan amek i ineqq.
Ihi, lewḥuc, neY iYeṛsiwen, neqqen i wakken ad ččen. D laẓ nsen i ten-issawaḍen ad nYen, acku timeYiwt Yer-sen, d ayen yellan yettwura deg yiman nsen. Akken i d-ttuxlaqen. Yerna, aYeṛsiw, ma ur yelluẓ ara, ur ineqq ara. Amdya: nettwali yakk d akken izem mi ara yili yeṛwa, xas ad ttlawaḥent zdat-s tzerzarin (tiYzalin), ur tent-ittṣeyyid ara. Ihi akken yakk i gan yiYersiwen, ur sein ara, mbaYir laẓ, ayen ara ten-issiwḍen ad nYen.
D acu kan, amdan, izmer ad ineY mebla iswi, mebla ssebba. D annect-nni i yebYa ad t-id-yini yakk umedyaz deg usefru ines. Cfut kan d akken, inYa argaz acku snedhent-id, inYa xas akken ur myussanen ara…
TimenYiwt d tigawt iqeṛṛḥan mliḥ mliḥ. Tettaẓay uqbel ad d-teḍṛu imi tessutur-d aṭas n tissas akked tezmert. Amek ara tizmireḍ ad tekkseḍ tudert i walbaḍ? Amek ara tizmireḍ ad t-waliḍ issufuY ṛṛuḥ gar yifassen-ik? Yerna tettaẓay daYen segmi ara d-teḍṛu imi d-tettağğa lateṛ d ameqqṛan d wul n umdan. Cfawat, udem n winn akken immuten i d-yetuYalen di targit, ssuYat-is, idammen-is…
D tidet, deg usefru-agi, amedyaz iḥka-d amek yenYa argaz mebla akukru, inYa-t s yidim semmḍen. Akka, llan wid i yezmren i tmenYiwt, zemren ad ssufYen tudert s tuqqna n wallen. D acu kan, muqlet Yer taggara-s amek i as-teḍṛa dagi i umedyaz. Eeṛqent-as akk, iteddu ur izri sani, tekkaw tasa-s, ifsex wul-s…
TimenYiwt tneqq winn inYan
d winn ittwanYan
Tuggra
Limmer ur llin yimezwura, ur ttilin yineggura. Ayen akka i Yef d-yewwi awal umedyaz d ayen yettwassnen si zik deg umezruy. Acḥal n ṭṭrad i d-iḍran gar yigduden, acḥal n yimdanen i yessekkan deg-sent yerna ur zṛin Yef wacu i nnuYen.
Iedawen ass-agi
Ass-a neY iḍelli
I ten-id-ixelqen d nitni
I ten-ittqabalen d nekkni
Amdan ittqabal acngu t-ixḍan, ittnaY di ṭṭṛad ur izṛi sebba-s wala iswi-s, ineqq s ndiha, ineqq s ddYel, ineqq s lkeṛh, ineqq akken ad issismeḍ ul-is, ineqq akken ad d-yerr ttaṛ… Nezmer ad d-nini d akken timenYiwt ala Yer umdan i tella… Nezmer ad d-nini d akken amdan, ala timenYiwt i yessen…
Ceyyeet-d tuzinin, tamiwin akked yisteqsiyen nwen Yer: Tasekkla Taqbaylit
Wal-it aḍris-agi di PDF :
Mesṭafa Kamal At Remḍan
SIWEL 251402 Mar 17
kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn dyu_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn luo_Latn